Мне не цікавыя буйныя мерапрыемствы, фестывалі, але цікавыя людзі. Мне цікава даведвацца, якім чынам людзі даюць адказ на пытанне, навошта яны існуюць у гэтым свеце і кім насамрэч з’яўляюцца па-за сацыяльнымі маскамі. Цікавей знайсці чувака, які жыве на хутары, і невядома чаму ён на гэты хутар прыпёрся. Напрыклад, жыве тут адзін мужык, амаль на мяжы — там поўная дзіч, гушчар. Займаецца рамонтам вінных апаратаў, у Францыю ездзіць працаваць. З сябе — поўны валацуга, кажа, спецыяльна прыехаў сюды, каб быць далей ад людзей. Кніжкі чытае, рыбу ловіць. Кожнаму сваё.